Miymiecko godka (tyż: niymiecko, miym. "Deutsch", "deutsche Sprache") – godka ze grupy zachodnij familije godek germańskich. Je fest zrōżnicowano rygiōnalniy, a niykere djalekta – take kej djalekt używany we "miymieckogodkowyj" tajli Szwajcaryje (Schweizerdeutsch albo Schwyzerdütsch/Schwiizertüütsch, noleżōncy do grupy djalektōw alymańskich) – sōm roz za czas klasyfikowane za ôsobne godki. Nojbliży spokrewńōno je ze godkōm niderlandzkōm, kero ale cechuje barzij uproszczōny gramatyczny systym. Miymiecko godka dała kupa ausdrukōw a gramatycznych strukturōw do ślōnskij godki. Bajszpil takich słōw to: aszymbecher (uod "Aschenbecher"), cug (uod "Zug"), bajszpil (uod "Beispiel") a moc inkszych. Do 1945 bōła uōna dōminujōncōm godkōm we Ślōnsku.